

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| 1. Ogrē, Brīvības ielā 33
 |  Nr.2 | 2025. gada ­­­21. februārī |

**4.**

# Par zemes vienības ar kadastra apzīmējumu 7464 006 0089, “Purenes”, Lēdmanes pagastā, Ogres novadā atsavināšanu

Nekustamā īpašuma – zemes vienības ar kopējo platību 1334 m², “Purenes”, Lēdmanes pagastā, Ogres novadā, kadastra apzīmējums 7464 006 0089 īpašuma tiesības ir nostiprinātas Ogres novada pašvaldībai Lēdmanes pagasta zemesgrāmatas nodalījumā Nr.100000743356 (turpmāk – Zemes vienība).

Saskaņā ar Lielvārdes novada domes 2017. gada 25. janvāra saistošo noteikumu Nr. 3 “Teritorijas attīstības plānošanas dokumenta „Lielvārdes novada teritorijas plānojums 2016.-2027.gadam” grafiskā daļa un teritorijas izmantošanas un apbūves noteikumi” (turpmāk – Teritorijas plānojums) Lielvārdes novada teritorijas plānojuma 2016.-2027. gadam funkcionālā zonējuma karti Zemes vienība atrodas Savrupmāju apbūves teritorijā (DzS).

Atbilstoši Ministru kabineta 2006. gada 20. jūnija noteikumiem Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” noteiktais Zemes vienības lietošanas mērķis ir individuālo dzīvojamo māju apbūves zeme, kods: 0600.

Publiskas personas mantas atsavināšanas likuma (turpmāk – Likums) 3. panta pirmās daļas 1. punkts noteic, ka publiskas personas nekustamo un kustamo mantu var atsavināt, pārdodot izsolē. Likuma 4. panta pirmajā daļā noteikts, kaatvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai.

Ņemot vērā, ka Zemes vienība netiek izmantota un nav nepieciešama Pašvaldības funkciju veikšanai, kā arī Zemes vienības pārdošana izsolē radītu papildus ieņēmumus Pašvaldības funkciju nodrošināšanai, Zemes vienību lietderīgi nodot atsavināšanai, pārdodot izsolē.

Likuma 17. panta otrā daļa noteic, ka mantu vispirms piedāvā izsolē ar augšupejošu soli. Solīšana sākas no mantas nosacītās cenas (Likuma [8. pants](https://likumi.lv/ta/id/68490#p8)). Likuma 8. panta otrajā daļā noteikts, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā. Minētā panta trešā daļa noteic, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu, savukārt, sestā un septītā daļa noteic, ka nosacīto cenu atbilstoši mantas vērtībai nosaka mantas novērtēšanas komisija, pieaicinot vienu vai vairākus sertificētus vērtētājus.

Ogres novada pašvaldības mantas novērtēšanas un izsoles komisija 2024. gada 1. novembrī, ņemot vērā augstāko no šādām vērtībām: kadastrālā vērtība 1521 EUR (viens tūkstotis pieci simti divdesmit viens *euro*); grāmatvedības bilances vērtība 1521 EUR (viens tūkstotis pieci simti divdesmit viens *euro*); sertificēta vērtētāja sabiedrības ar ierobežotu atbildību “EIROEKSPERTS” (reģistrācijas Nr. 40003650352) 2024. gada 16. oktobra novērtējumā Nr. L14111/ER/2024 noteiktā Zemes vienības tirgus vērtība 1600 EUR (viens tūkstotis seši simti *euro*), noteica Zemes vienības nosacīto cenu 1600 EUR (viens tūkstotis seši simti *euro*).

Likuma 5. panta pirmā daļa noteic, ka atļauju atsavināt atvasinātas publiskas personas nekustamo īpašumu dod attiecīgās atvasinātās publiskās personas lēmējinstitūcija, savukārt Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Ņemot vērā minēto un pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 3. panta pirmās daļas 1. punktu, otro daļu, 4. panta pirmo un otro daļu, 5. panta pirmo un piekto daļu, 8. panta otro, trešo, sesto un septīto daļu, 9. panta otro daļu, 10. panta otro daļu, 17. panta otro daļu, 36. panta pirmo daļu, Pašvaldību likuma 10. panta pirmās daļas 16. punktu un 73. panta ceturto daļu, Ogres novada pašvaldības mantas novērtēšanas un izsoles komisijas 2024. gada 1. novembra lēmumu “Par nosacītās cenas noteikšanu nekustamā īpašuma “Purenes”, Lēdmanes pagastā, Ogres novadā atsavināšanai” (protokols Nr. K.1-2/294),

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atļaut atsavināt** Ogres novadapašvaldībai piederošo nekustamo īpašumu - zemes vienību ar kopējo platību 1334 m², “Purenes”, Lēdmanes pagastā, Ogres novadā, kadastra apzīmējums 7464 006 0089 (turpmāk – Nekustamais īpašums).
2. **Apstiprināt** Nekustamā īpašuma nosacīto cenu 1600 EUR (viens tūkstotis seši simti *euro*).
3. **Noteikt** Nekustamā īpašuma atsavināšanas veidu – pārdošana  izsolē.
4. **Uzdot** Ogres novada pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Nekustamā īpašuma atsavināšanu, apstiprināt izsoles noteikumus un rīkot izsoli.
5. **Uzdot** Ogres novada pašvaldības Centrālās administrācijas Nekustamo īpašumu pārvaldes nodaļai sagatavot un organizēt pirkuma līguma noslēgšanu ar Nekustamā īpašuma izsoles uzvarētāju viena mēneša laikā pēc izsoles rezultātu apstiprināšanas.
6. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)